Document ID: 31994R1225

ΚΑΝΟΝΙΣΜΟΣ (ΕΚ) αριθ. 1225/94 ΤΗΣ ΕΠΙΤΡΟΠΗΣ της 30ής Μαΐου 1994 για τον καθορισμό των ποσοτήτων που απονέμονται σε εισαγωγείς άλλους εκτός των παραδοσιακών, στο πλαίσιο των κοινοτικών ποσοτικών ποσοστώσεων που εφαρμόζονται έναντι ορισμένων προϊόντων καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), και ιδίως το άρθρο 2 παράγραφοι 4 και 5 και το άρθρο 10,
τον κανονισμό (ΕΚ) αριθ. 747/94 της Επιτροπής της 30ής Μαρτίου 1994 σχετικά με τις λεπτομέρειες διαχείρισης των κοινοτικών ποσοστώσεων που εφαρμόζονται έναντι ορισμένων προϊόντων καταγωγής Λαϊκής Δημοκρατίας της Κίνας (2), και ιδίως το άρθρο 1 δεύτερο εδάφιο και το άρθρο 7 παράγραφος 2 δεύτερη και τρίτη περίπτωση,
Εκτιμώντας:
ότι, σύμφωνα με το άρθρο 7 παράγραφος 2 του κανονισμού (ΕΚ) αριθ. 747/94, τα κράτη μέλη κοινοποίησαν στην Επιτροπή τις αιτήσεις αδειών που έλαβαν για τη συμμετοχή σε μέρος των προαναφερόμενων ποσοτικών ποσοστώσεων, που αφορούν εισαγωγείς άλλους εκτός των παραδοσιακών εισαγωγέων, ανακοινώνοντας για καθεμία από αυτές τις αιτήσεις την ακριβή ημερομηνία και ώρα παραλαβής τους-
ότι, μετά από εξέταση του συνόλου αυτών των αιτήσεων, προκύπτει καταρχήν ότι, για ορισμένα προϊόντα, αυτές οι αιτήσεις πρέπει να γίνουν δεκτές για την προκαθορισμένη μέγιστη ποσότητα που αναφέρεται στο παράρτημα ΙΙ του κανονισμού (ΕΚ) αριθ. 747/94- ότι, για τα μέρη των ποσοστώσεων που δεν έχουν εξαντληθεί, πρέπει να αναφερθεί το κοινοτικό υπόλοιπο καθώς και η ημερομηνία μετά την οποία οι αιτούντες μπορούν, με τους όρους που προβλέπονται στο άρθρο 12 παράγραφος 3 του κανονισμού (ΕΚ) αριθ. 520/94, να υποβάλουν νέα αίτηση-
ότι, για άλλα προϊόντα, φαίνεται, ωστόσο, ότι η μέθοδος που προβλέπεται στο άρθρο 12 του κανονισμού (ΕΚ) αριθ. 520/94 δεν μπορεί να εφαρμοσθεί λόγω της ταυτόχρονης παραλαβής αιτήσεων που υπερβαίνουν κατά πολύ το μέρος της ποσόστωσης που απονέμεται καθώς και λόγω ορισμένων δυσκολιών εφαρμογής που αντιμετωπίζουν οι εθνικές αρχές-
ότι, υπό αυτές τις συνθήκες, πρέπει σύμφωνα με το άρθρο 2 παράγραφος 4 του κανονισμού (ΕΚ) αριθ. 520/94 και, για να εξασφαλιστεί η μέγιστη χρήση των ποσοστώσεων, να καθοριστεί εναλλακτική μέθοδος που θα προβλέπει τη χορήγηση κάθε μέρους των ποσοστώσεων ανάλογα με τον αριθμό των αιτήσεων που κοινοποιούνται στην Επιτροπή- ότι αυτή η μέθοδος δεν επιτρέπει για τα προϊόντα που υπάγονται στον κωδικό ΣΟ 8527 29 να χορηγούνται οικονομικά αιτιολογημένες ποσότητες- ότι, κατά συνέπεια, το εν λόγω κράτος μέρος της ποσόστωσης θα αποτελεί αντικείμενο μεταγενέστερης ανακατανομής ανάλογα με τις διατάξεις του άρθρου 2 παράγραφος 5 του κανονισμού (ΕΚ) αριθ. 520/94-
ότι η επιτροπή που συστάθηκε με τον κανονισμό (ΕΚ) αριθ. 520/94 δεν εξέφρασε γνώμη για τα μέτρα που προβλέπονται στον παρόντα κανονισμό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τα προϊόντα που απαριθμούνται στο παράρτημα Ι, η Επιτροπή επιβεβαιώνει και κοινοποιεί στα κράτη μέλη τις αιτήσεις αδειών εισαγωγής που μπορούν να ικανοποιηθούν για τη μέγιστη προκαθορισμένη ποσότητα που αναφέρεται στο παράρτημα ΙΙ του κανονισμού (ΕΚ) αριθ. 747/94. Το διαθέσιμο κοινοτικό υπόλοιπο αναφέρεται, κατά περίπτωση, για τα εν λόγω προϊόντα στο παράρτημα Ι.
2. Εντός του ορίου του διαθέσιμου κοινοτικού υπολοίπου, οι εισαγωγείς που έλαβαν άδεια, σε εφαρμογή της παραγράφου 1, και που μπορούν να αποδείξουν ότι εισήγαγαν πραγματικά το σύνολο των προϊόντων για τα οποία εκδόθηκε η άδεια, μπορούν να υποβάλουν νέα αίτηση άδειας, από τις 15 Ιουλίου 1994, στις 10.00 (ώρα Βρυξελλών) στις αρμόδιες εθνικές αρχές.
Σύμφωνα με το άρθρο 12 παράγραφος 3 του κανονισμού (ΕΚ) αριθ. 520/94 αυτή η διαδικασία εφαρμόζεται σ' αυτούς τους εισαγωγείς μέχρι την εξάντληση της ποσόστωσης. Αυτές οι αιτήσεις κοινοποιούνται στην Επιτροπή από τις αρμόδιες εθνικές αρχές από τις 15 Ιουλίου 1994, στις 10.00 (ώρα Βρυξελλών) με τη χρονολογική σειρά παραλαβής του.
Η Επιτροπή εξετάζει και επιβεβαιώνει αυτές τις αιτήσεις σύμφωνα με τις διατάξεις του άρθρου 7 παράγραφος 2 δεύτερη και τρίτη περίπτωση του κανονισμού (ΕΚ) αριθ. 747/94.
Άρθρο 2
Για τα προϊόντα που αναφέρονται στο παράρτημα ΙΙ, όλες οι αιτήσεις αδειών εισαγωγής που υποβάλλονται γίνονται δεκτές για τις ποσότητες που αναφέρονται σ' αυτό το παράρτημα.
Άρθρο 3
Στην περίπτωση που η εφαρμογή των διατάξεων των προηγουμένων άρθρων οδηγήσει στο να χορηγηθεί ποσότητα ή αξία μεγαλύτερη από την αιτούσα, η χορηγηθείσα ποσότητα ή αξία περιορίζεται στην ποσότητα ή στην αξία που έχει ζητηθεί.
Άρθρο 4
Το μέρος της ποσόστωσης που αφορά τα προϊόντα που υπάγονται στον κωδικό ΣΟ 8527 29 θα ανακατανεμηθούν σύμφωνα με τις διατάξεις του άρθρου 14 του κανονισμού (ΕΚ) αριθ. 520/94.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1994.

Labels: 3
1
18